วิเคราะห์การเมือง : โจทย์เชือดปลายเปิด
โป๊ะแตก แล้วครับพี่น้อง,กับข่าว ,ตำนานเพื่อชีวิตวงแตก, เบื้องหลังหักดิบตามเหตุที่ลูกวงคนดัง โพสต์สะท้อนอาการแตกคอ โดนโยงไม่พอใจที่วงคาราบาวไปเปิดคอนเสิร์ตโปรโมตร้านขาย ,สารพิษ, ตัวใหม่ ที่จังหวัดจันทบุรี,หักมุมกับที่, น้าแอ๊ด สายเขียว, เป็นหัวหอกไล่บี้ ,แบน 3 สารพิษ, ตัวเก่า,มันก็เป็นอย่างที่ ,เดาทาง, กันไว้ ประเด็นการแบนสารพิษมองสองด้าน มันมีทั้งฝั่งได้ ฝั่งเสีย,และน่าจะไม่จบแค่นี้แน่ เดี๋ยวคงมีการแกะรอยการเชื่อมโยง เผลอๆนัวเนียไปถึงนักการเมืองใหญ่ที่แว่วๆข้อมูลวงในว่า ,ผูกเสี่ยว, กับบริษัทในประเทศจีน จ่อนำเข้าสารทดแทนมูลค่ามหาศาล,เดิมพันงานนี้ มันไม่ใช่แค่เรื่องสุขภาพประชาชนอย่างเดียวซะแล้ว,อาการเย่อกันแรง แล้วก็ ,หางโผล่, จนได้,อย่างไรก็ตาม ข้อมูลแบบนี้กลับไม่มีอยู่ในสารบบของพรรคร่วมฝ่ายค้าน นำโดยพรรคเพื่อไทย เครือข่ายแนวร่วมนายใหญ่ดูไบที่กำลังตีปี๊บเชิดฉิ่งโหมโรงศึกอภิปรายไม่ไว้วางใจ,เรตติ้งยังไม่กระเตื้อง โดนเกมรื้อรัฐธรรมนูญกลบหมด,เรื่องของเรื่องจับไต๋ดักทางจากนายสุทิน คลังแสง ส.ส.มหาสารคาม พรรคเพื่อไทย,ในฐานะประธานวิปฝ่ายค้าน ขุดท่อนำร่องเป็นเชิง ,ออกตัว, มาตรฐานการอภิปรายไม่ไว้วางใจรอบนี้อาจจะเปลี่ยนไป,เพราะที่ผ่านมาจะเน้นเรื่องการทุจริตเป็นหลัก แต่ครั้งนี้จะมองไปถึงความผิดพลาด,เน้นปมความสามารถในการบริหารประเทศที่ทำลายเครดิตของประเทศตกต่ำ,โดยยึดความผิดมาจากระยะเวลา 5 ปีที่รัฐบาล พล.อ.ประยุทธ์ จันทร์โอชา นายกฯและ รมว.กลาโหม บริหารประเทศมา พรรคฝ่ายค้านเห็นว่าความผิดในอดีตส่งผลต่อปัจจุบันและเป็นความกังวลไปสู่อนาคต,เรียกว่าตั้งโจทย์เชือดแบบ ปลายเปิด,เหลี่ยมเขี้ยว จงใจยื่นข้อกล่าวหาแบบอินฟินิตี้ เพื่อหลอกด่าตีกินกันได้แบบไม่มีขอบเขตจำกัด,มาตรฐานแบบที่ต้องจัดกันแบบลวกๆ รีบจบก่อนเข้าโหมดเทศกาลส่งท้ายปีเก่าต้อนรับปีใหม่,กับเกมอภิปรายไม่ไว้วางใจตามอารมณ์ หึง รักษาสิทธิตามรัฐธรรมนูญ,และตามแนวโน้ม เมื่อเกมเชือดของฝ่ายค้านส่อไม่มีปมทุจริต ไม่ตรงตามข่าวที่ปล่อยเป้าเชือดออกมาโหมโรง โดยเฉพาะรายของ เดอะโอ๋ นายศักดิ์สยาม ชิดชอบ รมว.คมนาคม เลขาธิการพรรคภูมิใจไทย,มีแค่ข่าว แต่ไม่มีการยืนยันชัดเจนจากทีมฝ่ายค้าน,มันก็ยิ่งเข้าทาง ในจังหวะที่ทีม เซราะกราว มีมติพรรคไล่ฟ้องดะ,สื่อขาใหญ่ ฐานประจานผ่านรายการทีวี นำเสนอข้อมูลเกี่ยวกับการอภิปรายไม่ไว้วางใจพุ่งเป้าใส่ เดอะโอ๋ เข้าข่ายหมิ่นประมาท ทำให้เกิดความเสียหาย เล่นทั้งคดีอาญาและความผิด พ.ร.บ.คอมพิวเตอร์,ไล่ฟ้องตามรายจังหวัดที่มีผู้แทนฯของพรรคภูมิใจไทย ทั้ง ส.ส.เขต และปาร์ตี้ลิสต์,ย้อนเกล็ดสื่ออ่านหมากผิด,ลืมคิดไปว่า ยังไง สหายดูไบ ก็ต้องไว้ไมตรี เสี่ยหนู นายอนุทิน ชาญวีรกูล รองนายกฯ,เผื่อโอกาส พลิกขั้ว ในอนาคต,แต่ที่หนีไม่พ้นโดนหนักแน่ๆตามเงื่อนไขสถานะของผู้แปรพักตร์ไปหนุนฝั่งตรงข้าม,ตามโจทย์กว้างๆที่ประธานวิปฝ่ายค้านแพลมไต๋,แทงหวยได้ เป้าใหญ่โฟกัสไป นายกฯลุงตู่ ที่น่าจะโดนจับมัดเป็นแพ็กเกจคู่กับ ,จอมยุทธ์กวง นายสมคิด จาตุศรีพิทักษ์, รองนายกฯ ห้องเครื่อง สำคัญของรัฐบาล,ตามยุทธการ ตัดแต้ม ทีมที่ลาก เรือแป๊ะ จนมาเป็น เรือเหล็ก,ในมุมไฟต์บังคับของทีมดูไบต้องทำทุกทางเพื่อทอนคะแนน ทุบเครดิต ,บิ๊กตู่-สมคิด, ที่ฉุดกระชากลากถูเศรษฐกิจที่ติดลบจากวิกฤติ ความขัดแย้งทางการเมือง เกือบถึงจุดล่มจมกันทั้งประเทศ,มาอยู่ในจุดที่ตั้งหลักได้ พร้อมทะยานไปข้างหน้า นานาชาติการันตี,มันคือสาเหตุที่ทำให้ผู้คนในสังคมส่วนใหญ่ยอมรับ เทคะแนนเลือกตั้ง เปิดทางให้ บิ๊กตู่ ลากยาว,และที่ส่อเค้าจะต้องติดบ่วงแค้นไปด้วย ตามเกมจัดหนักรัฐมนตรีทีมคู่อาฆาตยี่ห้อ พลังประชารัฐ บวกกับลูกติดพันคดีทุจริตกู้กรุงไทยที่ นายใหญ่ กับลูกชายหัวแก้วหัวแหวนต้องเผชิญวิบากกรรม,บัญชีดำชื่อของ อุลตร้าอุตตม นายอุตตม สาวนายน รมว.คลัง,ยิ่งเป็นอะไรที่หยั่งกระแสล่าสุด ชื่อของ อุตตม ประทับยี่ห้อ ชิมช้อปใช้ เรตติ้งกระฉูดสุดในบรรดานโยบายรัฐบาลที่สัมผัสจับต้องได้อย่างเป็นรูปธรรมในสไตล์ยี่ห้อ ประชารัฐ,ขุนคลังยิ่งเสี่ยงโดนยัดข้อหาทำคนลืม ประชานิยม.,ทีมข่าวการเมือง
ยิ่งเป็นอะไรที่หยั่งกระแสล่าสุด ชื่อของ อุตตม ประทับยี่ห้อ ชิมช้อปใช้ เรตติ้งกระฉูดสุดในบรรดานโยบายรัฐบาลที่สัมผัสจับต้องได้อย่างเป็นรูปธรรม
อุตตม สาวนายน,พรรคพลังประชารัฐ,ชิมช้อปใช้,ประชานิยม,นโยบายรัฐบาล,ประชารัฐ,วิเคราะห์การเมือง,ข่าวทั่วไป